کشانەوەی ئەمریکا لە ڕێککەوتنی ئەتۆمیی لەگەڵ ئێران

لە ٨ی ئایاری ٢٠١٨ ئەمریکا لە پلانی کاری گشتگیری ھاوبەش کشایەوە.

پلانی کاری گشتگیری ھاوبەش، کە بە شێوەیەکی نافەرمی بە «ڕێککەوتنی ئێران»یان «رێککەوتنی ئەتۆمی ئێران» ناسراوە، ڕێککەوتنێکی نێونەتەوەیییە سەبارەت بە بەرنامەی ئەتۆمی ئێران، کە لە مانگی تەممووزی ٢٠١٥ لە نێوان ئێران، گرووپی ٥+١ (پێنج ئەندامی ھەمیشەیی ئەنجومەنی ئاسایشی نەتەوە یەکگرتووەکان — چین، فەرەنسا ، ڕووسیا، شانشینی یەکگرتوو ، و ئەمریکا — لەگەڵ ئەڵمانیا) و یەکێتی ئەورووپا گەیشتە ئەنجام. لە بەیاننامەیەکی ھاوبەشدا بۆ وەڵامدانەوەی کشانەوەی ئەمریکا، سەرکردەکانی فەڕەنسا، ئەڵمانیا و بەریتانیا تیشکیان خستە سەر ئەوەی بڕیارنامەی ئەنجومەنی ئاسایشی نەتەوە یەکگرتووەکان کە پشتگیری لە ڕێککەوتنی ئەتۆمی دەکات، ھێشتا وەک «چوارچێوەیەکی یاسایی نێونەتەوەیی پابەندکەر بۆ چارەسەرکردنی ململانێکان» دەمێنێتەوە، ئەگەری ئەوە دەوروژێنێت کە ئەمریکا بە پێشێلکردنی ڕێککەوتنی ئەنجومەنی ئاسایش دەدۆزرێتەوە.

کاردانەوەکان بەرامبەر ئەم ھەنگاوە لە ئێران جیاواز بوون. ھەندێک بێزارییان لە ترامپ و حکوومەتی ئەمریکا دەربڕی و ھەندێکیشیان بڕیارەکەیان بە تەواوەتی بێ بایەخ و بێکاریگەر وەسف کرد. ھەروەھا پارێزگارانی ئەمریکیش ستایشی کشانەوەی ئەو ڕێککەوتنەیان کرد و ڕێککەوتنەکەیان بە لاوازی زانی. کەسایەتییەکانی دیکەی ئەمریکا لەوانەش باراک ئۆباما سەرۆکی پێشووی ئەمریکا و جۆ بایدن جێگری سەرۆکەکەی، ڕەخنەیان لە بڕیارەکەی ئیدارەی ترامپ گرت، ھاوکات وڵاتانی جۆربەجۆری ئەورووپی کە ڕێککەوتنەکەیان واژوو کردووە، لەوانە شانشینی یەکگرتوو، فەڕەنسا و ئەڵمانیا، پەشیمانی خۆیان لەو بڕیارە دەربڕی.

 سەرچاوەکان